Tadbirkorlik sohasidagi majburiy talablarni qisqartirilishi hamda litsenziyalash va ruxsat berish tartib-taomillarini soddalashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2024-11-22)

Aholi va tadbirkorlik subyektlariga davlat xizmatlari koʻrsatish tizimini takomillashtirish, sohadagi qonunchilik hujjatlarini tizimlashtirish orqali normativ-huquqiy hujjatlar sonini maqbullashtirish, shuningdek, Oʻzbekiston Respublikasi Prezidentining “Davlat xizmatlari koʻrsatishni soddalashtirish, byurokratik toʻsiqlarni qisqartirish hamda davlat xizmatlari koʻrsatish milliy tizimini rivojlantirishning qoʻshimcha chora-tadbirlari toʻgʻrisida” 2022-yil 20-apreldagi PF-113-son, “Tadbirkorlik sohasidagi majburiy talablarni qisqartirish hamda litsenziyalash va ruxsat berish tartib-taomillarini soddalashtirish chora-tadbirlari toʻgʻrisida” 2024-yil 9-yanvardagi PF-8-son farmonlari ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: ayrim ruxsat berish tartib-taomillarini belgilash; xulosalar berish boʻyicha tegishli davlat xizmatlarining pasportlarini tasdiqlash; xulosalar berish boʻyicha arizalarni qabul qilish va koʻrib chiqish tartibini belgilash. 2. Mazkur qaror bilan tasdiqlanayotgan davlat xizmatlarini koʻrsatishga masʼul hisoblangan vakolatli organlar bir oy muddatda: Oʻzbekiston Respublikasi Raqamli texnologiyalar vazirligi hamda Adliya vazirligi bilan birgalikda davlat xizmatlari Yagona interaktiv davlat xizmatlari portali orqali koʻrsatilishini taʼminlasin; mazkur qaror bilan kiritilayotgan davlat xizmatlarini koʻrsatish uchun zarur hujjatlarning namunaviy shakllari va blanklarini tasdiqlasin. 3. Manfaatdor vazirlik va idoralar oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish adliya vaziri A.J. Tashkulov hamda Oʻzbekiston Respublikasi qurilish va uy-joy kommunal xoʻjaligi vaziri vazifasini bajaruvchi Sh.S. Xidoyatov zimmasiga yuklansin. 1. Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisida yagona nizomda: a) 3-bandning beshinchi xatboshisidagi “61” raqami “62” raqami bilan almashtirilsin; b) quyidagi mazmundagi 62-ilova bilan toʻldirilsin: 2. Vazirlar Mahkamasining 2024-yil 29-martdagi 169-son qarori bilan tasdiqlangan Jismoniy va yuridik shaxslarga xulosalar berish boʻyicha davlat xizmatlarini koʻrsatishning yagona maʼmuriy reglamentida: a) 1-bandda: uchinchi xatboshidagi “17” raqami “19” raqami bilan almashtirilsin; toʻrtinchi xatboshidagi “2 — 6-ilovalarda nazarda tutilgan xulosalarni rasmiylashtirish” soʻzlari “2 — 61-ilovalarda nazarda tutilgan xulosalarni rasmiylashtirish kompozit tarzda” soʻzlari bilan almashtirilsin; b) quyidagi mazmundagi 61-ilova bilan toʻldirilsin: v) 7-ilova quyidagi tahrirda bayon etilsin: g) quyidagi mazmundagi 19-ilova bilan toʻldirilsin: 3. Vazirlar Mahkamasining 2024-yil 31-maydagi 319-son qarori bilan tasdiqlangan Tabiiy gazdan foydalanish qoidalarining 111-bandi toʻrtinchi xatboshisi quyidagi tahrirda bayon etilsin: “Maishiy isteʼmolchilarni issiqlik energiyasi bilan taʼminlash uchun tabiiy gazdan foydalanadigan idoraviy va munitsipal uy-joy fondidagi, yuridik shaxslar yotoqxonalaridagi, koʻp kvartirali uylarni boshqarish organlaridagi lokal qozonxonalarga yetkazib beriladigan tabiiy gaz boʻyicha toʻlovlar va hisob-kitoblar maishiy isteʼmolchilar uchun bazaviy meʼyor boʻyicha belgilangan tarif asosida amalga oshiriladi”.